
PETALING JAYA: Kementerian
Kerja Raya (KKR) memberi ja-
minan akan memberi kerjasa-
ma sepenuhnya kepada pihak
berkuasa dalam siasatan in-
siden letupan paip gas di Putra
Heights, Subang Jaya, Selasa
lalu.

Menterinya, Datuk Seri
Alexander Nanta Linggi berka-
ta, beliau mengikuti rapat
perkembangan kejadian itu dan
sentiasa mendapatkan mak-
lumat terkini daripada pega-
wai kementerian serta agensi
berkaitan.

“Tiada kata yang dapat
menggambarkan kesedihan
dan simpati terhadap semua
pihak yang terkesan akibat ke-
jadian ini. Keselamatan dan
kesejahteraan rakyat adalah
keutamaan kami,” katanya da-
lam kenyataan.

Sementara  itu,
mangsa di Pusat Pemindahan
Sementara (PPS) Dewan Ser-
baguna Masjid Putra Heights
terus meningkat kepada 379
orang daripada 97 keluarga se-
takat pagi semaam.

Peningkatan itu dipercayai
berpunca daripada kepulangan
ahli keluarga dari kampung
serta pesakit yang telah keluar
dari hospital selepas menerima
rawatan susulan.

Menurut Alexander, semua

agensi di bawah KKR, sama
ada secara langsung atau tidak
langsung, telah diarahkan un-
tuk memberikan kerjasama pe-
nuh dalam membantu siasatan
agar ia dijalankan secara me-
nyeluruh dan telus.

Beliau menegaskan, KKR
bersedia mengenal pasti punca
kejadian serta melaksanakan
langkah pencegahan bagi me-
mastikan tragedi serupa tidak
berulang.

“Jabatan Kerja Raya (JKR)
turut bersedia menyalurkan
bantuan dalam bentuk nasihat
dan kepakaran teknikal jika
diperlukan pihak berkuasa.

“Saya merayu agar orang
ramai memberi ruang ke-
pada pihak berkuasa untuk
menjalankan siasatan de-
ngan lancar dan adil. Kemen-
terian akan terus memantau
perkembangan siasatan dan
memberikan komitmen sepe-
nuhnya demi keselamatan
awam,” katanya.




